ตรวจเจอค่าเลือดเป็นไทรอยด์เป็นพิษ เพิ่งเริ่มกินยาได้เพียง 1 เดือน เป็นยารักษาสภาวะฮอร์โมนไทรอยด์สูง(METHIMAZOL(TIMAZOL) 5 mg)และยาลดความดันสูง/รักษาโรคหัวใจ(ATENOLOL 50 mg) สามารถไปเข้ารับการฉีดวัคซีนต้านโควิดได้หรือไหมคะ
สวัสดีค่ะ การเป็นโรคไทรอยด์เป็นพิษ หากทานยามาได้ 1 เดือนแล้ว และไม่มีอาการที่รุนแรงอยู่ เช่น เหนื่อยมาก หัวใจเต้นเร็วมาก เป็นต้น ก็ไม่ได้เป็นข้อห้ามในการฉีดวัคซีนป้องกันโรคโควิด 19ค่ะ ดังนั้น สามารถที่จะไปรับการฉีดได้สำหรับข้อห้ามและข้อควรระวังในการฉีดวัคซีน เช่น เคยมีประวัติการแพ้วัคซีนชนิดอื่นๆ แบบรุนแรงมาก่อน อยู่ระหว่างตั้งครรภ์ หรือให้นมบุตร กำลังมีอาการป่วย เช่น มีไข้ หายใจลำบาก หอบเหนื่อย อาการทางสมองและระบบประสาทต่างๆ เป็นต้น หรือมีโรคประจำตัวที่อาการยังไม่คงที่ หรือมีอาการรุนแรงอยู่ เช่น หอบหืด เป็นต้น มีตรวจพบเชื้อโควิด 19 ในช่วงไม่เกิน 2 สัปดาห์ที่ผ่านมา เป็นต้นสำหรับยาที่ทานรักษาโรคไทรอยด์เป็นพิษที่ทานอยู่ ก็สามารถทานได้ ไม่จำเป็นต้องงดก่อนการไปฉีดวัคซีนป้องกันโรคโควิด 19ค่ะ ส่วนยาที่ควรงด ได้แก่- ยาแก้ปวดไมเกรน เช่น Cafergot, Avamigran, Tofago, Triptan- ยาต้านอาการซึมเศร้า ในกลุ่ม SSRI, SNRI, Tricyclic Antidepressants เช่น fluoxetine, sertraline, escitalopram, venlafaxine, duloxetine, amitriptyline, nortriptyline, imipramine- ยาแก้หวัด คัดจมูก กลุ่มที่มีฤทธิ์ทำให้กระทบต่อเส้นเลือดและหัวใจ เช่น Pseudoephedrine- ยาคุมกำเนิด ฮอร์โมนเพศหญิงส่วนผลข้างเคียงที่มักพบได้จากการฉีดวัคซีน เช่น อาจมีอาการปวดบวมบริเวณที่ฉีดวัคซีน ปวดศีรษะ ปวดกล้ามเนื้อ อ่อนเพลีย มีไข้ เป็นต้น โดยจะเป็นอยู่เพียง 1–2 วันหลังฉีดวัคซีนค่ะ